open-index/open-wikipedia-markdown huggingface dataset:
Angry Birds

miniatura|250px|Logo de Angry Birds.
**Angry Birds** é unha serie de videoxogos creada no 2009 pola empresa finesa Rovio Entertainment. Inspirada por Crush the Castle, os xogos foron aclamados pola súa exitosa mestura de modo de xogo, estilo cómico e baixo prezo. A súa popularidade supuxo a creación de numerosos spin-offs, versións de *Angry Birds* creadas para PCs e consolas, un mercado para comercializar as súas personaxes, unha serie de animación e un filme. En xaneiro de 2014 a franquía sumaba máis de 2 billóns de descargas en tódalas plataformas, incluíndo as edicións normais e as especiais: e en xullo de 2015, a serie de videoxogos tiña tres billóns de descargas colectivas, converténdose na serie de videoxogos máis descargada de tódolos tempos. O *Angry Birds* orixinal está considerado como "un dos xogos máis populares do momento", "one of the great runaway hits of 2010", e "o meirande éxito dunha aplicación móbil que vira o mundo". *The Angry Birds Movie* é un filme baseado na serie de xogos que se estreou por Columbia Pictures o 20 de maio de 2016, e a secuela do primeiro título da serie, *Angry Birds 2*, foi estreado o 30 de xullo de 2015.

## Notas 
## Véxase tamén 
### Ligazóns externas 
* Official website 
* Versión de balde para Chrome
Rovio Entertainment

**Rovio Entertainment Ltd**. ou **Rovio** é unha compañía de xogos finlandesa fundada na cidade de Espoo en 2003 co nome *Relude*. Máis tarde, en 2005, o seu nome mudou para Rovio. A empresa é sobre todo coñecida polo seu produto Angry Birds.

## Véxase tamén 
### Ligazóns externas 
* Sitio Oficial da Rovio
Casa Museo Picasso

A **Casa Museo Picasso** é unha casa museo da cidade da Coruña inaugurada o 18 de decembro de 2002. No museo reprodúcense 33 obras, das cales 4 son do pai e as demais foron realizadas polo Picasso novo durante a súa estancia na cidade herculina, as obras están integradas dentro da decoración da casa nas diferentes estancias agás nos dormitorios. Entre as obras expostas hai óleos sobre lenzo, óleos sobre madeira, debuxos a lapis e a pluma, tintas, carbóns e acuarelas. Na casa que alberga o museo residiu o pintor Pablo Picasso entre 1891 e 1895. Trátase dunha vivenda típica da zona do ensanche coruñés do século XIX, e consérvase igual a como estaba cando vivía a familia Ruiz Picasso con mobles, obxectos e aparellos orixinais e da época. A casa está situada no segundo andar do número 14 da rúa Paio Gómez, en pleno centro da cidade.

## Historia 
A familia Picasso saíu de Málaga o 20 de outubro de 1891 e chegaron a Vigo o día 25, día do décimo aniversario de Picasso. De aí foron en tren ata Compostela e dende alí trasladáronse á cidade da Coruña no coche da Ferrocarrilana. Na Coruña o seu pai fora contratado como mestre de belas artes no instituto Eusebio da Guarda onde Picasso foi alumno. Nesas datas A Coruña tiña 32&nbsp;970 habitantes e Málaga 130&nbsp;000 habitantes. Residiron na cidade dende outubro de 1891 ata abril de 1895 e alí Picasso fixo as súas primeiras pinturas ao óleo. Debuxou retratos e caricaturas en revistas feitas a man por el mesmo con títulos como "La Coruña", "Azul y Blanco" ou "Torre de Hércules". Pintou tamén diversas rúas da cidade, o porto, as xentes e retratos delas. Picasso chamaba á Coruña: A cidade do vento. A primeira exposición de Picasso tivo lugar no número 20 da rúa Real cando tiña 13 anos. En 1895 morreu na Coruña a súa irmá Conchita de difteria e a familia decidiu marchar a Barcelona.

En 1970 entre un lote de libros vellos na librería do coruñés Matías, situada moi preto da casa de Picasso, atopouse un dos cadernos de Picasso. Son páxinas con varias sinaturas e debuxos do xove artista.

En outubro de 2012 o Concello da Coruña presentou o proxecto para ampliar o museo alugando o baixo do edificio para facer del unha zona de recepción e sala para organizar obradoiros con actividades.

O 20 de xuño de 2013 foi inaugurado o baixo da Casa Museo como sala de exposicións.

## Galería de imaxes 

Ficheiro:Cartel_da_porta_casa_picasso.jpg | Cartel da porta, casa Picasso
Ficheiro:Rua_paio_gomez_eusebio_da_guarda.jpg |Rúa Paio Gómez, ao fondo o Eusebio da Guarda
Ficheiro:Picasso rua real 20.jpg |Primeira exposición de Picasso, Rúa Real 20
Ficheiro:Picasso_praca_primeira_exposición_na_coruña.jpg |Placa primeira Exposición Picasso

## Notas 
## Véxase tamén 
### Outros artigos 
* Pablo Picasso
* Museo Picasso de Barcelona

### Ligazóns externas 
* A Casa Museo Picasso na web oficial do Concello da Coruña
* Casas Museo da Coruña. Casas museo.
Alto Minho

O **Alto Minho** é unha subrexión portuguesa que forma parte da Rexión Norte, e corresponde integramente ao Distrito de Viana do Castelo. Limita ao norte con Galiza, ao sur co Cávado e ao oeste co océano Atlántico. Abrangue unha área de 2255&nbsp;km² e contaba en 2011 cunha poboación de 244 836 habitantes.

Ata o 1 de xaneiro de 2015 chamouse **Minho-Lima**. Nesa data entrou en vigor unha nova Nomenclatura das unidades territoriais estatísticas (NUTS 2013), coa que mudou ao nome actual.

## Concellos 
Comprende 10 concellos:

* Arcos de Valdevez
* Caminha
* Melgaço
* Monção
* Paredes de Coura
* Ponte da Barca
* Ponte de Lima
* Valença
* Viana do Castelo
* Vila Nova de Cerveira

## Notas 
## Véxase tamén 
### Ligazóns externas 
* Información sobre a rexión
Aniceto Núñez

**Aniceto Núñez García**, nado en Cacabelos (provincia de León) o 13 de marzo de 1940 e finado en Pontevedra o 22 de xaneiro de 2026, foi un profesor e político galego.

## Traxectoria 
Profesor de Filosofía de ensino medio. Foi Director Xeral de Ensino Medio da Consellería de Educación (1987-1988) e Conselleiro de Educación e Ordenación Universitaria designado por Coalición Galega (1988-1990). Promoveu a Lei de Ordenación do Sistema Universitario de Galicia (LOSUGA) pola que se crearon as universidades da Coruña e Vigo. Foi executivo do Grupo Empresarial San José.

## Obras 
* *Los mitos platónicos. Mitos sobre el origen y la organización del estado* (2007). Sahats Servicios Editoriales. 104 páxs. ISBN 978-84-92515-16-5.

* *Atardecer en Atenas* (2008). Ir Indo Ed. 210 páxs. ISBN 9788476806234.
* *Y las palabras ardieron en las hogueras. El problema cátaro ¿religión o política?* (2012). Raíces. 206 páxs. ISBN 9788486115739.
* *Toledo siglo XII. La ciudad del saber (*2012). Almed. 248 páxs. ISBN 978-84-15063-34-6.
* *Prisciliano del Bierzo. El sueño de un cristianismo diferente* (2016). Paradiso Gutenberf. 228 páxs. ISBN 978-8494509735.

## Recoñecementos 
O 24 de febreiro de 2026 o Ateneo de Pontevedra e a Tertulia Méndez Núñez rendéronlle unha homenaxe na Casa das Campás.

## Notas 
## Véxase tamén 
### Ligazóns externas 
* Entrevista en *Faro de Vigo*.
Juan Piñeiro Permuy

**Juan Piñeiro Permuy**, nado en Boebre, Pontedeume, o 20 de outubro de 1936, é finado en Madrid o 21 de outubro de 2025, foi un profesor e político galego. 
## Traxectoria
Catedrático de Filosofía e Letras, foi inspector de educación da Comunidade de Madrid. Foi conselleiro de Educación e Ordenación Universitaria (1990-1996) e presidente do Consello Escolar do Estado (1996-2000).

## Premios
Recibiu a medalla de prata da Universidade da Coruña.

## Notas 
## Véxase tamén
### Ligazóns externas
*Biografía na EGU
Metasploit

O **proxecto Metasploit**, e un proxecto de código aberto enfocado na penetración de sistemas informáticos. Este atopase centrado no Framework Metasploit. Trátase dunha ferramenta que ten como finalidade principal probar a seguridade de sistemas, realizando ataques con diferentes *exploits*, de forma externa a estes, co fin de explotar vulnerabilidades no código dalgunhas aplicacións, que lle poidan proporcionar o atacante un acceso de control, sobre o sistema.

O proxecto da contorna de traballo Metasploit, foi creado no 2003, polo programador HD Moore, que o escribiu inicialmente en Perl, logo foi volto a escribir en Ruby (debido a limitacións da linguaxe), no 21 de outubro de 2009, foi adquirida polo grupo Rapid7, para o cal traballa Moore agora. Rapid 7, conta ademais de Metasploit, co sistema de análise NeXpose, galardoado cun *strong positive* no Gartner’s Marketscope for Vulnerability Assessment 2010 e 2011 (Análise do alcance do mercado en materia de aplicacións de identificación, procesado e indexado de vulnerabilidades, polo grupo Gartner). Metasploit é a día de hoxe a ferramenta máis utilizada, por analistas de seguridade (profesionais e non profesionais) por todo o mundo.

## Usos e aplicacións 
Metasploit permite levar a cabo de forma sinxela, tarefas como a:

* Carga e configuración de exploits.
* O uso de *payloads*. (Aplicacións que se executan no sistema vulnerable, se o ataque resulta satisfactorio)
* Permite a carga de arquivos de sondaxe, como os que proporciona Nessus (Programa de análise de vulnerabilidades en aplicacións, capaz de descubrir fallos nos sistemas os que analiza, estes son enumerados en arquivos de sondaxe)
 
Metasploit conta cunha base de datos de exploits, das máis extensas hoxe en día, ademais permite o uso de *engadidos* 
capaces de aumentar a súa funcionalidade. No referente os payloads, conta con basicamente dous tipos, realmente conta con máis, que son usados en función da vulnerabilidade, xa que depende o uso dun ou outro en función do fallo e do exploit, xeralmente poden ser baseados na *shell do sistema*, que nos permite executar comandos, ou pode ser unha sesión de *meterpreter*, que nos permite realizar de forma sinxela, cousas como a inxección de procesos, o control da pantalla que nos permite abrir unha sesión VNC etc. Unha das funcións de Metasploit, muy importante, aínda que non moi utilizada, e a carga de bases de sondaxe, como o nomeado arriba, xa que nos permiten realizar dunha forma simple un *test de penetración*, a partir do analizado polo programa de sondaxe, Metasploit indica o exploit para cada vulnerabilidade, polo cal e sinxelo realizar un ataque

## Versións de pago de Metasploit 
Ademais de Metasploit Framework, existen outras dúas ferramentas, pero de pago, son Metasploit Express e Metasploit Pro, que ademais de contar con maior soporte oficial, contan tamén cunha GUI, para un funcionamento máis sinxelo, e están dotados tamén dunha maior funcionalidade. A versión Express, está enfocada a enxeñeiros informáticos con interese pola seguridade, e a Pro está dirixida a profesionais do sector da seguridade informática.

## Notas
Maravexás, Boqueixón, Boqueixón

**Maravexás** é un lugar da parroquia de Boqueixón no concello coruñés de Boqueixón, na comarca de Santiago. Segundo o padrón municipal (INE 2013) ten 23 habitantes (10 homes e 13 mulleres).

## Lugares e parroquias
### Lugares de Boqueixón
### Parroquias de Boqueixón
Fernando Pedrosa Roldán

**Fernando Pedrosa Roldán**, nado en Melilla o 26 de novembro de 1923 e finado en Pontevedra o 16 de xullo de 2004, foi un avogado e político galego.

## Traxectoria 
Fillo de militar. Rematou o bacharelato en Lugo e desde esta cidade fixo a carreira de Dereito por libre na Universidade de Santiago de Compostela (1943-1947). En 1953 ingresou no Corpo Nacional de Interventores da Administración Local. Asesor Inspector de Corporacións Locais. Foi alcalde de Lugo (1966-1973), Secretario xeral da Dirección Xeral de Administración Local e gobernador civil de Pontevedra (1974-1976) durante o franquismo.

Foi interventor da Deputación de Pontevedra (1977-1986) e conselleiro de Ordenación do Territorio e Obras Públicas (1986-1987). En 1989 foi nomeado director-xerente do Centro Provincial de Asesoramento Municipal da Deputación de Pontevedra.
## Recoñecementos 
Recibiu a Gran Cruz da Orde do Mérito Civil en 1969.
## Vida persoal 
Casou con María Teresa Fernández Martínez e foi pai de Álvaro, Juan Luis, Teresa e José Ignacio Pedrosa Fernández.
## Notas 
## Véxase tamén
### Bibliografía 
)

### Outros artigos 
* Alcaldes de Lugo
Reboredo, A Granxa, Boqueixón

**Reboredo** é un lugar da parroquia da Granxa no concello coruñés de Boqueixón, na comarca de Santiago. Segundo o padrón municipal (INE 2018) ten 32 habitantes (20 homes e 12 mulleres).

## Lugares e parroquias 
### Lugares da Granxa 
### Parroquias de Boqueixón
A Granxa, A Granxa, Boqueixón

**A Granxa** ou **A Eirexe** é un lugar da parroquia da Granxa no concello coruñés de Boqueixón na comarca de Santiago. 

Segundo o Instituto Galego de Estatística, tiña 4 habitantes en 2024 (2 homes e 2 mulleres).
## Lugares e parroquias 
### Lugares da Granxa 
### Parroquias de Boqueixón 
## Notas
Touch and Go

**Touch and Go** é unha banda de música de orixe británica que toca unha mestura de jazz con pop Os seus sinxelos máis internacionais con *"Would You...?"*, *"Straight... to Number One"* e *"Tango in Harlem"*. Están activos no panorama musical como banda dende 1998.

## Discografía 
* *I Find You Very Attractive* - 1999

## Véxase tamén 
### Ligazóns externas 
* Official website
Asdrúbal Ferreiro Cid

**Asdrúbal Ferreiro Cid**, nado en Xunqueira de Ambía en 1895 e finado en Sanxenxo o 29 de marzo de 1983, foi un avogado e político galego.

## Traxectoria
Fillo de Aquilino Ferreiro e Purificación Cid Pérez de Castro.

A súa obra de 1925 *Datos para un ensayo de autonomía administrativa de Galicia* foi empregada por Alexandre Bóveda para a cuestión económica na redacción do Estatuto de Galicia de 1936.

Foi director xeral do Tesouro, director xeral de Usos e Consumos, director xeral de Crédito á Construción, vicepresidente de Iberia e vicepresidente de Estaleiros de Cádiz. Foi condecorado coa Medalla ao Mérito ao Traballo e a Gran Cruz da Orde do Mérito Civil.

## Obras
* *Datos para un ensayo de autonomía administrativa de Galicia*, 1923.
* *Derecho procesal recaudatorio* (con Hipólito Rossy e Antonio Pérez Morillo), 1944.
* *Episodios regionales (lucha por las libertades populares en la España de la Edad Media)* (con Rafael Gibert y Sánchez de la Vega),  1976.

## Notas
Fernando Martínez Morás

**Fernando Martínez Morás**, nado na Coruña o 31 de maio de 1885 e finado en León o 11 de setembro de 1937, foi un xeógrafo e escritor galego.

## Traxectoria 
[miniatura|300px|De pé, de esquerda a dereita: [Sebastián González García-Paz|Sebastián González, Eladio Rodríguez González, Enrique Peinador, Gonzalo López Abente, Pura González Varela (muller de Lugrís), Celia Brañas Fernández, Otero Pedrayo, David Fernández Diéguez, Ángel del Castillo e Fernando Cortés Bugía. Sentados: Fernando Martínez Morás, Castelao, Manuel Lugrís Freire, Antón Villar Ponte e Félix Estrada Catoyra.]]

Naceu na Coruña, sendo fillo de Andrés Martínez Salazar e Petra Morás Suevos. Estudou na Escola Superior de Comercio da Coruña e foi un dos pioneiros do fútbol na cidade, actuando como defensa no Corunna Foot Ball Club, futuro Real Club Coruña. Máis tarde ampliou os seus estudos en Londres e Oxford grazas a unha bolsa do Estado concedida en 1907. Ingresou na Real Academia Galega o 20 de novembro de 1926 co discurso *La toponimia de Galicia*, respondido por Eladio Rodríguez González. Foi secretario da Real Academia Galega dende 1927 e mestre de xeografía económica na Escola de Comercio da Coruña. Tamén traballou como redactor de *La Voz de Galicia* e publicou artigos no *Boletín de la Real Academia Gallega* e noutras revistas de historia e literatura.

Amais de á RAG, pertenceu a outras institucións, como a Comisión Provincial de Monumentos, a Real Academia Provincial de Belas Artes e foi secretario do Instituto de Estudios Gallegos. Tamén foi un dos fundadores e o presidente da Universidade Popular da Coruña, nada no seo do Círculo de Artesáns e que tiña como obxectivo formar de xeito gratuíto á clase obreira..

## Vida persoal 
Casou coa pianista Dora Castillo, irmá da tamén músico Pilar Castillo.

## Obras 
miniatura|150px|Fernando Martínez Morás, 1910.
* *Las alarmas de Galicia*, 1908.
* *La Junta Superior de Subsidios, Armamento y Defensa del Reino de Galicia*, 1908.
* *Medios prácticos de fomentar entre la juventud el amor al estudio y el alejamiento de aquellos lugares en que puedan peligrar su honradez y buenas costumbres*, 1916.
* *Guía del turista*, 1926.
* *La región gallega. Notas geográfico-económicas*, 1926, en colaboración con María de los Ángeles Lens de Patiño.

## Notas 
## Véxase tamén 
### Bibliografía 
* 
* 

### Ligazóns externas 
*
Bedazzled

***Bedazzled*** é un filme dirixido por Harold Ramis que se estreou no 2000. É un remake do filme de 1967 *Bedazzled*.

## Sinopse 
Brendan Fraser é un home bondadoso e zoupón, con pouco éxito na vida, que vende a súa alma ó diaño (Elizabeth Hurley) a cambio duns desexos que non se ven de todo cumpridos.

## Personaxes 
miniatura|200px|Elizabeth Hurley, quen personifica o "Demo".
* Brendan Fraser como Elliot Richards / Xefe / "Mary" / Abraham Lincoln
* Elizabeth Hurley como O Demo (Satan)
* Frances O'Connor como Alison Gardner / Nicole Delarusso
* Orlando Jones como Daniel / Dan / Danny / Esteban / Beach Jock / Lamar Garrett / Dr. Ngegitigegitibaba
* Paul Adelstein como Bob / Roberto / Beach Jock / Bob Bob
* Toby Huss como Jerry / Alejandro / Beach Jock / Jerry Turner / Lance
* Miriam Shor como Carol / Penthouse Hostess
* Gabriel Casseus como Elliot's Cellmate / Deus
* Brian Doyle-Murray como Sacerdote
* Jeff Doucette como Desk Sergeant
* Aaron Lustig como Synedyne Supervisor
* Rudolf Martin como Raoul
* Julian Firth como John Wilkes Booth

## Banda sonora 
### Bedazzled Soundtrack 
**(Lista Completa)**
# "Just The One", (I`ve been looking for) por Johnnie Taylor
# "Stay Awhile", por Gary Schreiner
# "The Name Game", por Lincoln Chase e Shirley Elliston
# "My Family", por Banana Oil
# "When I Get Around You", por Terry Radigan
# "Wild Thing", por Tone Loc
# "Tell Me Girlfriend", por Miklos Malek e Adam Balazs
# "Frenazo", por Tony Philips
# "Stop the Rock", (Mint Royale Mix) por Apollo Four Forty
# "Rust & Paprika", por Curt Sobel, David Barratt e Gary Schreiner
# "Bem, Bem, Maria", por Gipsy Kings
# "Mi Amor", por Javier Torres Mosley
# "DJ Girl Around the World!, (Disco Mix) por Jon St. James e Kara Wethington
# "Dolphin Song", por Brendan Fraser
# "Virtual Beat Ritual", por Meeks
# "(Don`t Wanna) Hear About Love", por Kati Mac, Curt Sobel e Garu Schreiner
# "The Way She Was", por Dave Hansen
# "Rock and Roll Part 2", por Gary Glitter
# "Get Ready for This", por 2 Unlimited
# "Tribal Dance", por 2 Unlimited
# "Bring Your Lovin", por Robert D. Hanna
# "Two-Beat or Not Two-Beat", por Curt Sobel e Gary Schreiner
# "Marching Through Georgia", por George Wilson
# "Makambo", por Geoffrey Oryema
# "Meena Devi", (Goddess Mix) por Tulku
# "Change Your Mind", por Sister Hazel, Ken Block, Jeff Beres, Andrew Copeland
# "Strange Disease", por Prozzak

## Notas 
## Véxase tamén 
### Ligazóns externas 
* Ficha na IMDb 
* Ficha en Filmaffinity
Minuto

O **minuto** (símbolo **min**) é unha unidade de tempo que equivale á sesaxésima parte dunha hora. Tamén equivale a 60&nbsp;segundos, que é a unidade de tempo do Sistema Internacional de Unidades.

Isto é:

::1/60 h = 1 min = 60 s

O vocábulo minuto provén do latín *pars minuta prima*, que significa ‘parte diminuta primeira’, coa mesma etimoloxía que «menor». O segundo era denominado *pars minuta secunda*, a ‘parte diminuta segunda’.
## Notas
Segundo Moreno Barcia

**Segundo Moreno Barcia**, nado en Ribadeo o 21 de outubro de 1841 e finado na Coruña o 27 de abril de 1909, foi un avogado, profesor e político galego.

## Traxectoria 
[miniatura|Tumba de Moreno Barcia no [cemiterio de Santo Amaro da Coruña.]]
Foi profesor e, porteriormente director na Escola Naútica de Ribadeo.  Tamén foi avogado, comerciante, fundador e director do periódico local *La Cuenca del Eo* (1866-67). Defendeu a doutrina liberal e pertenceu á Xunta Revolucionaria de Ribadeo logo da caída do réxime isabelino. Liderou o federalismo e defendeu a descentralización rexional e a secularización dentro do Partido Republicano. 

Nas eleccións xerais de 1873, foi elixido deputado polo distrito de Ribadeo (1873-1874). Foi un dos redactores, do Partido Federal de Galicia,  do Proxecto de Constitución para o futuro Estado galego de 1887, aínda que xa o propuxera el catro anos antes. En 1907 incorporouse a Solidaridad Gallega. Foi socio da Institución Libre de Enseñanza e un dos referentes do librepensamento e anticlericalismo coruñés.

Tamén foi masón, da logia Brigantina nº 24 da Coruña, e xunto con Braulio F. Reino, foi un dos Grandes Mestres da Gran Logia Simbólica Galaica, de tendencia republicana federalista.

Era tío de Augusto Barcia Trelles.

## Notas 
## Véxase tamén 
### Bibliografía 
*
*
*
*Moreno González, Xoán Manuel. "MORENO BARCIA, Segundo" en *Gran Enciclopedia Galega Silverio Cañada*.

### Outros artigos 
* Solidaridad Gallega
*Augusto Barcia Trelles

### Ligazóns externas 
* "Os inicios do laicismo escolar en Ferrol e A Coruña (1887-1906)" Ana Romero Masiá
Río Santa Lucía

O **Santa Lucía** é o principal río do sur do Uruguai. A súa lonxitude é de 248 km e a súa cunca abrangue 14.200 km². Nace nunha vertente occidental das serras do departamento de Lavalleja, preto de Minas. Gran parte do seu curso funciona de límites entre os departamentos de Florida e Canelones, posteriormente entre este e San José e no seu último treito separa San José de Montevideo. Desemboca no Río da Prata, formando un pequeno delta onda a Illa do Tigre. Os seus principais afluentes son os ríos Santa Lucía Chico e San José, pero ten ademais 200 arroios e máis de 1000 canellóns. En chegando á súa desembocadura, o río ten un caudal medio de 28.000 L/s.

Na localidade de Aguas Corrientes atópase a depuradora de auga de O.S.E. que, aproveitando o leito do río, abastece de auga potable á cidade de Montevideo e a gran parte do sur do país.
## Véxase tamén
Small Soldiers

***Small Soldiers*** é un filme dirixido por Joe Dante que se estreou en 1998.

## Sinopse 
O Commando Elite está formado por unha patrulla de bonecos militares agresivos que cobran vida e escapan das caixas de xoguete para acabar cos Gorgonitas, uns bonecos de aspecto estraño pero absolutamente pacíficos que só soñan con atopar a illa de Gorgon. O adolescente Alan Abernathy verase envolto nesta contenda e tomará posicións a favor dos Gorgonitas, o que levará que el e toda a súa familia se convertan no novo obxectivo do Comando Elite, capaces de crear o caos en toda a cidade.

## Personaxes 
* Gregory Smith como Alan Abernathy
* Kirsten Dunst como Christy Fimple
* Frank Langella como a voz de Archer, o xefe dos Gorgonites.
* Tommy Lee Jones como a voz de Chip Hazard, o xefe do Commando Elite.
* Phil Hartman como Phil Fimple
* Denis Leary como Gil Mars
* Bruce Dern, George Kennedy, Ernest Borgnine, Jim Brown e Clint Walker fixeron as voces do resto do Commando Elite. 
* Jim Cummings, Michael McKean, Harry Shearer e Christopher Guest fixeron as voces dos Gorgonites. 
* Sarah Michelle Gellar e Christina Ricci fixeron as voces das Gwendy dolls.

## Galardóns e nomeamentos 
* 1998: Festival de Cine Fantástico de Sitges: Mellores efectos especiais.

## Notas 
## Véxase tamén 
### Ligazóns externas 
* Ficha na IMDb 
* Ficha en Filmaffinity
Amilopectina

A **amilopectina** é un dos polímeros que forman parte do amidón, xunto coa amilosa. É un polisacárido característico das plantas e as algas , moi ramificado, composto por moitas unidades de glicosa (de 2&nbsp;000 a 200&nbsp;000), e cun peso molecular que pode ser de máis de 100 millóns de daltons. É soluble en auga  (aínda que en textos non actualizados se informe do contrario).

As unidades de glicosa que a forman están unidas por enlace O-glicosídico α(1→4) formando unha cadea lineal. A cadea ten ramificacións cada 24-30 unidades de glicosa, e no punto de ramificación o enlace glicosídico é α(1→6). A molécula resultante pode ser rapidamente degradada encimaticamente polos extremos das súas moitas ramificacións. En comparación, o outro compoñente do amidón, a amilosa, ten menos puntos por onde poida comezar o ataque encimático, polo que se hidroliza máis lentamente e ten unha maior densidade e é insoluble.

Os animais teñen un polisacárido similar á amilopectina chamado glicóxeno, coa mesma composición, estrutura ramificada e tipo de enlaces, pero que ten ramificacións máis numerosas (cada 8-12 unidades de glicosa) e cada rama é máis curta.

A función da amilopectina é a reserva enerxética. As plantas almacenan amidón en orgánulos especializados chamados amiloplastos, e, en menor cantidade, nos cloroplastos fotosintéticos. Cando a célula precisa enerxía, a planta hidroliza o amidón, liberando a glicosa, que pode ser oxidada despois na respiración celular. Os seres humanos e outros animais poden dixerir a amilopectina utilizando encimas amilases, que hidrolizan os enlaces α(1→4), e os encimas desramificantes α(1→6)-glicosidases, que hidrolizan os enlaces α(1→6) dos puntos de ramificación.

Un gránulo de amidón está constituído por un 70 % de amilopectina en peso, e o resto é amilosa, pero isto varía dependendo da fonte analizada. Os amidóns que teñen máis amilopectina, preto do 100 %, denomínanse céreos, como os de certos tipos de arroz, millo ou pataca. Noutros tipos de pataca o contido é menor, dun 75%, por exemplo. Hai patacas modificadas xeneticamente para producir só amilopectina, e en 2010 foi aprobada a comercialización en Europa da pataca *Amflora* .

## Notas 
## Véxase tamén 
### Outros artigos 
* Amilosa
* Amidón

### Ligazóns externas 
* International Starch Institute 
* Amilopectina
Kirsten Dunst

**Kirsten Caroline Dunst** nada en Point Pleasant (Nova Jersey) o 30 de abril de 1982, é unha actriz, cantante e modelo xermano-estadounidense. Comezou no cine con *Oedipus Wrecks*, unha curtametraxe dirixida por Woody Allen para *New York Stories* (1989). Con 12 anos, Dunst acadou un gran recoñecemento pola súa interpretación de Claudia en *Interview with the Vampire* (1994), un papel polo que foi nomeada ó Globo de Ouro á mellor actriz secundaria. Apareceu tamén en *Little Women* ese mesmo ano, e en *Jumanji* o seguinte. Despois de papeis secundarios na serie de televisión *ER* (1996) e filme como *Wag the Dog* (1997), *Small Soldiers* (1998) e *The Virgin Suicides* (1999), Dunst comezou a aparecer en comedias románticas e dramas, protagonizando *Drop Dead Gorgeous* (1999), *Bring It On* (2000), *Get Over It* e *Crazy/Beautiful* (ámbolos dous de 2001).

Dunst acadou a fama internacional pola interpretación de Mary Jane Watson na triloxía de Sam Raimi *Spider-Man* (2001–2007). Dende entón apareceu na comedia romántica *Wimbledon* (2004), o filme de ciencia ficción *Eternal Sunshine of the Spotless Mind* (2004) e na traxicomedia de Cameron Crowe *Elizabethtown* (2005). Gañou o premio á mellor actriz no Festival de Cannes e o Premio Saturn polo filme de Lars von Trier *Melancholia* (2011).

## Filmografía 
## Notas 
## Véxase tamén
Cars

***Cars*** é un filme de animación estadounidense producido por Pixar e dirixido por John Lasseter, estreado no ano 2006.

## Sinopse 
O aspirante a campión de carreiras Raio McQueen parece que está a piques de conseguir o éxito, a fama e todo o que sempre soñara, ata que por erro toma un desvío inesperado na solitaria Ruta 66. A súa actitude arrogante desaparece cando chega a unha pequena comunidade esquecida que lle ensina as cousas importantes da vida, que tiña esquecidas.

## Personaxes 
* Owen Wilson como Raio McQueen
* Larry the Cable Guy como Mater
* Paul Newman como Doc Hudson
* Bonnie Hunt como Sally Carrera
* Tony Shalhoub como Luigi
* Cheech Marin como Ramone
* Michael Wallis como Sheriff
* George Carlin como Fillmore
* Paul Dooley como Sarge
* Jenifer Lewis como Flo
* Guido Quaroni como Guido
* Richard Petty como Strip "The King" Weathers
* Michael Keaton como Chick Hicks
* Katherine Helmond como Lizzie
* John Ratzenberger Mack
* Joe Ranft como Red

## Galardóns e nomeamentos 
* 2006: 2 nomeamentos ó Oscar: Mellor longametraxe animada, canción orixinal.
* 2006: Globo de Oro: Mellor longametraxe animada.
* 2006: Nomeada ao BAFTA: Mellor longametraxe animada.
* 2006: National Board of Review: Mellor longametraxe animada.

## Notas 
## Véxase tamén 
### Ligazóns externas 
* Ficha na IMDb 
* Ficha en Filmaffinity
Arxila expandida

miniatura|300px|Bólas de arxila expandida.

A **arxila expandida**, tamén coñecida polos nomes de *arlita* ou *ripiolita*, é un árido cerámico de gran lixeireza, que se emprega na construción como recheo funcionando como illante térmico. Pola súa constitución oca tamén illa acusticamente.

Ademais tamén ten o seu uso na enxeñaría para drenaxes, de filtro na depuración de augas, como tamén na xadinería.

## Fabricación 
Baixo a acción de temperaturas elevadas, certas arxilas posúen a propiedade de incharse mentres desprenden gases e se amolecen, ao mesmo tempo que forman unha capa exterior por vitrificación da superficie.

A arxila homoxeneizada pulverízase até converterse en po impalpable. Logo ponse nun prato granular con adición de auga e, por efecto de forza centrífuga, granúlase a arxila en forma de pequenas bólas. Cócese en fornos rotatorios a temperaturas de 1200&nbsp;°C, onde a arxila sofre expansión e comezo de vitrificación.

Despois do arrefriado, obtense un produto lixeiro, duro, de textura celular moi pronunciada, de cor parda a arroibada e interiormente negra, onde se aprecian os alvéolos.

## Composición 
A súa granulometría pode variar desde os 10-16mm, até diámetros inferiores aos 5mm. En xeral, canto máis grande sexa o tamaño do gran (máis expandido), menor será a densidade do material, que oscila entre os 325&nbsp;kg/m3 e os 750&nbsp;kg/m3. Esta densidade é até cinco veces inferior que a da arxila común, que é darredor dos 1.500&nbsp;kg/m3.

## Aplicacións 
A característica máis notable da arxila é a súa relación entre peso e capacidade resistente. Por esta cualidade, emprégase fundamentalmente como material de recheo de baixo peso en situacións nas que se precisa unha certa resistencia mecánica. O uso máis típico deste material consiste en crear pendentes para conducir a auga en cubertas planas. O método de aplicación máis usado é mesturar a arxila con aproximadamente un 15-20% de cemento. Co mesmo propósito emprégase como recheo en forxados e soleiras. E tamén unha solución habitual en obras de enxeñaría civil como recheo en escavacións.

Tamén se utiliza en formigóns lixeiros, con densidades que poden chegar a ser tan baixas como 500&nbsp;kg/m3 (cinco veces menores que o formigón común), se ben os formigóns lixeiros empregados con fins estruturais non adoitan presentar densidades inferiores aos 1.300-1.500&nbsp;kg/m3.

Debido á súa porosidade, estes formigóns deben recubrirse con formigón convencional ou mediante outras técnicas para evitar a oxidación das armaduras interiores.

Algúns prefabricados tamén incorporan arxila expandida, como é o caso das bovedillas alixeiradas, para o forxado, ou bloques para cerramento, como tamén pantallas acústicas ou losetas.

## Notas
José Antonio Orza

**José Antonio Orza Fernández**, nado en Codeso (Boqueixón) en 1941 e finado na Coruña o 29 de outubro de 2012, foi un profesor e político galego.

## Traxectoria 
Licenciado en Dereito pola Universidade de Santiago de Compostela, entre 1967 e 1969 foi profesor axudante de clases prácticas na Cátedra de Economía e Facenda da Facultade de Dereito. Foi funcionario do Corpo Superior de Inspectores de Finanzas do Estado desde 1971. En 1982 foi nomeado director xeral de Tributos e Política Financeira na Consellería de Facenda. Foi Conselleiro de Economía e Facenda entre 1985 e 1986 e de novo entre 1989 e 2005. Foi deputado no Parlamento de Galicia polo PPdeG (1997-2001). Foi membro do Consello de Contas a proposta do PPdeG dende 2009 ata o seu falecemento.

Faleceu como consecuencia dun cancro de colon. Foi soterrado no camposanto parroquial de Codeso.

## Notas 
## Véxase tamén 
### Ligazóns externas 
* Ficha en galegos.info
La dama y la muerte

***La dama y la muerte*** é unha curtametraxe española dirixida por Javier Recio Gracia que foi estreada no 2009.

## Sinopse 
*La dama y la muerte* narra con humor o desexado camiño dunha anciá cara a morte, xa que agarda atoparse co seu marido falecido tempo atrás.

## Galardóns e nomeamentos 
* 2009: Oscar: Nomeamento á Mellor curtametraxe de animación
* 2009: Premios Goya: Mellor curtametraxe de animación

## Véxase tamén 
### Ligazóns externas 
* Web oficial 
* Ficha na IMDDb 
* Ficha en Filmaffinity
George of the Jungle

***George of the Jungle*** é un filme de Walt Disney Pictures dirixido por Sam Weisman que se estreou en 1997.

## Sinopse 
No máis profundo da xungla africana os gorilas criaron un bebé abandonado, George que co tempo medrará para ser o máis valente rei da xungla. George vai dunha árbore a outra levando por diante todo o que está no seu camiño. Pero cando unha bela muller chamada Úrsula, procedente da civilización, chega ao mundo de George, este perderá definitivamente o control. Deixando atrás a selva e a todos os seus salvaxes amigos, Simio, un gorila que fala, e Shep, un elefante que pensa que é un can, George aterrará na cidade de San Francisco.

## Personaxes 
* Brendan Fraser como George
* Leslie Mann como Ursula Stanhope
* Thomas Haden Church como Lyle van de Groot
* John Cleese como a voz de Simio 
* Richard Roundtree como Mr. Kwame
* Greg Cruttwell como Max
* Abraham Benrubi como Thor
* John Bennett Perry como Arthur Stanhope
* Holland Taylor como Beatrice Stanhope
* Keith Scott como Narrador
* Frank Welker como voz de Little Monkey, Shep, paxaro Tooki Tooki, e efectos de son de gorilas
* Kelly Miller como Betsy

## Notas 
## Véxase tamén 
### Ligazóns externas 
* Ficha na IMDb 
* Ficha en Filmaffinity
Buka

**Buka** é unha poboación situada na illa homónima, Bougainville, Papúa-Nova Guinea. É capital da Rexión Autónoma de Boungainville, pois no transcurso da guerra civil de Bougainville, a que era capital, Arawa foi medio destruída.

As principais linguas que empregan son o nasioi e o rorovana.
Mendi

**Mendi** é unha poboación da Papúa-Nova Guinea, capital da provincia das Highlands Meridionais. Situada a 1.620 metros sobre o nivel do mar, contaba con 17.119 habitante no ano 2000.
Arawa

**Arawa** é a antiga capital e maior cidade da Rexión Autónoma de Bougainville, en Papúa-Nova Guinea. No ano 2000 tiña 36.443 habitantes. Durante a guerra civil dos 90 a capital substituíuse por Buka.
Xavier Suárez-Vence

**Francisco Javier Suárez-Vence Santiso**, nado na Baña o 16 de agosto de 1935 e finado en Lamas (Boqueixón) o 26 de xullo de 2024, foi un empresario e político galego.

## Traxectoria 
Fillo de José María Suárez Vence. Licenciado en Dereito. Foi delegado do Ministerio de Obras Públicas en Pontevedra e Secretario da Fundación Galicia-Empresa. Foi deputado no Parlamento de Galicia por UCD (1981-1985) e por Coalición Popular (1985-1987) así como conselleiro de Sanidade (1983-1986), Ordenación do Territorio (1986).

En xuño de 1987 deixou Alianza Popular xunto con Barreiro Rivas. Logo de integrarse en Coalición Galega e de apoiar a moción de censura que deu o goberno ao socialista Fernando González Laxe foi nomeado conselleiro de Educación. 

En 1988, como consecuencia da dimisión de Xosé Luís Barreiro Rivas, procesado por un presunto delito de suborno e prevaricación, Suárez-Vence foi nomeado vicepresidente do goberno galego  Desta etapa destaca a súa mediación para que 600 traballadores da factoria de Citroën de Ourense deixaran o peche que mantiñan na catedral de Santiago de Compostela.

Converteuse ademais no home forte de Coalición Galega ao asumir o cargo de secretario xeral. En febreiro de 1989 asinou o acordo cos dirixentes do Partido Nacionalista Vasco (PNV), as Agrupaciones Independientes de Canarias (AIC) e o Partido Nacionalista de Castilla y León (Pancal) para concorrer baixo o nome de Coalición Nacionalista nas Eleccións ao Parlamento Europeo de 1989. Dos resultados electorais o "coaga" José Posada conseguiría ser deputado no Parlamento Europeo de forma rotatoria entre 1993 e 1994 (e de novo en 1999), ademais de ser o primeiro parlamentario en usar o galego na cámara europea.

Alonxado da vida política, centrouse na actividade empresarial dentro de Galimerca, Patrimonial Raíces e do centro comercial Área Central, do que en 2015 foi presidente.

## Notas
## Véxase tamén 
### Bibliografía 
* 
### Ligazóns externas 
*Biografía na Enciclopedia Galega Universal
Cynthia Watros

**Cynthia Michele Watros**, nada o 2 de setembro de 1968 en Míchigan, é unha actriz estadounidense de cinema, televisión e teatro. É coñecida internacionalmente por interpretar a Libby na serie de televisión da ABC *Lost*, Kellie en *The Drew Carey Show*, Erin en *Titus*, e Annie Dutton en *Guiding Light*.

## Filmografía 
* *House M.D.* --- (3 episodios, 2010)
* *CSI* --- (1 episodio, 2009)
* *Gossip Girl* --- (1 episodio, 2009)
* *The Bill Engvall Show* --- A.J. (2 episodios, 2008)
* *Fear Itself* --- Meredith Kane (1 episodio, 2008)
* *Lost* --- Libby (24 episodios, 2005-2010)
* *Law & Order: Criminal Intent* --- Beth Hoyle (1 episodio, 2007)
* *Avenging Angel* (2007) --- Maggie
* *Raines* --- Sarah Carver (1 episodio, 2007)
* *Frank* (2007) --- Jennifer York
* *American Crude* (2007) --- Jane
* *The Rich Inner Life of Penelope Cloud* (2007) --- Eva
* *My Ex Life* (2006)
* *Just Pray* (2005) --- Perry Ann Lewis
* *Washington Street* (2005) --- Maggie
* *The Drew Carey Show* --- Kellie Newmark (38 episodios, 2002-2004)
* *Duane Incarnate* (2004) --- Connie
* *Titus* --- Erin Fitzpatrick (54 episodios, 2000-2002)
* *A Nero Wolfe Mystery* --- Phoebe Gunther (2 episodios, 2002)
* *The Yellow Bird* (2001) --- Alma Tutwiler
* *Profiler* --- Helen Jefferies (1 episodio, 1998)
* *The Guiding Light* --- Dee (24 episodios, 1994-1998)
* *Spin City* --- Gayley (1 episodio, 1997)
* *His and Hers* (1997) --- Pam
* *New York Undercover* --- Reporter (1 episodio, 1994)

## Véxase tamén
Distrito Capital Nacional de Papúa-Nova Guinea

O **Distrito da Capital Nacional** (National Capital District) da Papúa-Nova Guinea é a área administrativa onde se localiza Port Moresby, a capital da Papúa-Nova Guinea. Ten unha superficie de 240&nbsp;km² e unha poboación de 254.158 habitantes (censo de 2000). A pesar de estar rodeada pola Provincia Central, da cal Port Moresby é tamén capital, non é tecnicamente parte desta.
Donald Faison

**Donald Adeosun Faison**, nado o 22 de xuño de 1974 en Nova York, é un actor estadounidense.

## Filmografía 
### Películas 
* *Skyline* - (2010, Terry)
* *Bachelor Party Vegas* - (2006)
* *Something New* (2006)
* ''King's Ransom* - (2005, Andre) 
* *Uptown Girls* - (2003, Huey)
* *Big Fat Liar* - (2002, Frank Jackson)
* *Doble contratiempo* - (2001, Cletis)
* *Josie and the Pussycats* - (2001)
* *Remember the Titans* - (2000, Petey Jones)
* *Can't Hardly Wait* - (1998, Dan, batería de LoveBürger)
* *Waiting to Exhale* - (1997)
* *Clueless* - (1995, Murray Lawrence Duvall
* *Juice* - (1992)

### Televisión 
* *Punk'd* - (2005, apareceu unha vez e foi produtor do episodio 3 da temporada 4)
* *Scrubs* - (2001-2009, Dr. Chris Turk)
* *Felicity* - (1999-2001, Tracy)
* *Clueless* - (1996-1999, Murray Lawrence Duvall)
* *Yo Momma'' - Guest Judge
Pitchfork Media

**Pitchfork Media**, coñecida normalmente como **Pitchfork** ou **P4k**, é unha publicación diaria de Internet baseada en Chicago creada en 1995 dedicada á crítica e os comentarios musicais, a noticias do mundo da música e a entrevistas a artistas. Céntrase na música independente e *underground*, especialmente no indie rock. Porén o seu abano esténdese á electrónica, pop, hip hop, dance, folk, jazz, metal e música experimental.
A web céntrase na música nova, pero os xornalistas de Pitchfork tamén realizan recensións de re-edicións de álbums e *box sets*. A páxina tamén ten publicado listas de mellores álbums e cancións por décadas, ademais de realizar unha lista anual cos mellores disco e sinxelos dese ano.

Actualmente Pitchfork ten unha audiencia duns 240.000 lectores diarios, e máis de 1,5 millóns de visitantes únicos por mes, sendo a publicación musical online adicada á música independente máis popular.

## Historia 
A finais de 1995, Ryan Schreiber, entón acabado de saír do instituto, creou Pitchfork en Minneapolis, Minnesota. Influenciado por fancines locais e a emisora de radio da universidade, a KUOM, Schreiber, que non tiña experiencia previa escribindo, lanzouse a proporcionar a Internet un recurso actualizado regularmente para a música independente. Nun principio levou o nome de Turntable, e a páxina foi orixinalmente actualizada mensualmente con entrevistas e recensións. En maio de 1996 o sitio comezou a publicar diariamente, e foi renomeada como "Pitchfork", unha referencia á tatuaxe de Tony Montana na película de 1983 *O prezo do poder*.

A comezos de 1999, Schreiber deixou Minneapolis e mudouse a Chicago, Illinois. Cara entón, a páxina expandírase a catro recensións de álbums diarias, ademais de entrevistas, columnas e artigos esporádicos. Tamén comezou a gañar seguimento, tanto pola súa extensa cobertura da música underground como polo seu estilo de escritura. En outubro dese ano o sitio engadiu unha sección diaria de noticias musicais.

## Véxase tamén 
### Ligazóns externas 
* Páxina de Pitchfork Media
Ian Somerhalder

[miniatura|250px|dereita|[Paul Wesley, Nina Dobrev e Ian Somerhalder.]]
**Ian Joseph Somerhalder**, nado en Covington (Luisiana) o 8 de decembro de 1978, é un actor, modelo e produtor de cine estadounidense. É coñecido por interpretar a Boone Carlyle na serie de televisión *Lost*, aínda que tamén son notábeis as súas aparicións noutras series como *Smallville* ou *CSI*. Recentemente destaca por facer o papel protagonista na serie *Crónicas vampíricas* como "Damon Salvatore".

## Filmografía 
## Véxase tamén
Enrique Rajoy Leloup

**Enrique Rajoy Leloup**, nado en Santiago de Compostela o 27 de marzo de 1882 e finado na mesma cidade o 23 de marzo de 1966, foi un xurista e político galego.

## Traxectoria 
Foi fillo do forcareiés Mariano Rajoy Dobarro (1848-1931), garda civil, e a súa segunda muller, a arteixá Rosa Leloup González (1849-1916). Tivo dúas irmás: Pilar (nada en 1879) e Elisa (nada en 1886). Enrique naceu no número 5 da praciña das Ánimas, en Santiago de Compostela.

Sendo mozo foi oficial do concello de Conxo e posteriormente secretario accidental. Licenciado en Dereito pola Universidade de Santiago de Compostela en 1910, foi profesor de Dereito Civil na mesma Universidade. Foi decano do Colexio de Avogados compostelán. Elixido concelleiro de Santiago de Compostela en 1931 formando parte da coalición monárquica, promoveu o desenvolvemento autonómico de Galicia durante a Segunda República. Foi secretario da Comisión Redactora do Estatuto de Galicia (1932) e do Comité Central de Autonomía de Galicia (1932-1936). Defendeu a autonomía como forma política porque permitía un control máis directo e efectivo do pobo. En 1937 foi sancionado e apartado da docencia na Universidade, ao igual ca 45 outros profesores. En 1952 permitíuselle regresar ao cargo de decano do Colexio de Avogados.

## Vida persoal 
Casou coa santiaguesa Mercedes Sobredo Brandariz (nada en 1883) e foi pai de Mariano, Pilar, Mercedes e Enrique Rajoy Sobredo e avó de Mariano Rajoy.

## Obras 
* *Pluralidad objetiva del delito producida por el mismo sujeto*, 1923.

## Véxase tamén 
### Bibliografía 
*
Mario Franco

**Mario Franco Rodríguez**, nado en Santiago de Compostela o 27 de xullo de 1934, é un escritor galego.

## Traxectoria 
Obtivo o título de Bacharel na Academia Minerva, hoxe Colexio Peleteiro, no 1951. Traballou na pesca do bacallau nesa mesma década, emigrando a Venezuela no 1959. Comezou a escribir en 2004, xa xubilado, sobre as súas experiencias vitais. Casou con Prudencia Uría e tiveron cinco fillos, dous nenos e tres nenas.

## Obras 
### Narrativa 
* *Terranova. Memorias dun mariñeiro*, 2004, Toxosoutos.
* *A derradeira campaña do capitán Samuel*, 2007, Toxosoutos.
* *A capela maldita*, 2008, Toxosoutos.
* *A liberdade perigosa*, 2014, Punto Rojo Libros.
* *A volta e outros relatos*, 2018, Fervenza
* *A espada máxica*, 2019, Fervenza

### Teatro 
**Os asesores*, 2018, Fervenza

## Premios 
* Gañador da VI edición do Certame Avilés de Taramancos no 2007, por *A derradeira campaña do capitán Samuel*.
* Gañador da VII edición do Certame Avilés de Taramancos no 2008, por *A capela maldita*.
Raimundo López Pol

**Raimundo López Pol**, nado en Santiago de Compostela en 1877 e finado na mesma cidade o 19 de setembro de 1958, foi un comerciante e político galego.

## Traxectoria 
Figura da artesanía compostelá, foi escultor na súa xuventude. Dedicouse ao comercio. Foi presidente do Centro Republicano compostelán durante a monarquía e concelleiro de Santiago de Compostela dende 1911. Foi elixido alcalde de Santiago de Compostela nas eleccións municipais de abril de 1931. Militante da ORGA, en xullo de 1932 convocou unha asemblea de municipios de toda Galicia para a elaboración do proxecto de Estatuto de Galicia (1932). Foi cesado como alcalde en novembro de 1934. Foi un dos fundadores do Partido Nacional Republicano do que foi elixido presidente do comité local de Santiago de Compostela en maio de 1935. Nas eleccións de febreiro de 1936 concorreu na Candidatura Republicana de Centro e Coalición que encabezaba Manuel Iglesias Corral pero non foi elixido. Logo do golpe de Estado do 18 de xullo de 1936 sufriu multas e foi desterrado. Permaneceu tres anos en Cuba, retornando a Santiago de Compostela en xullo de 1939. Xulgado o 8 de febreiro de 1940, foi condenado a seis meses de inhabilitación e sancionado cunha multa de 25.000 pesetas.

## Vida persoal 
Casou en 1900 con Concepción Garabal Sánchez, que finou en 1928, e foi pai de Mercedes, Santiago, Manuel (destacado pintor) e Concepción López Garabal.

## Notas
Bring It On

***Bring It On*** é un filme dirixido por Peyton Reed que se estreou no ano 2000.

## Sinopse 
Historia sobre unha competición de "cheerleaders". As animadoras do equipo dos "Toro" teñen unha coreografía explosiva para facerse co trofeo do campionato nacional. Pero para a nova capitá, o camiño da vitoria torcese cando descobre que esta mesma coreografía foi roubada das animadoras dos "Clover" pola capitá anterior.

## Personaxes 
* Kirsten Dunst como Torrance Shipman
* Eliza Dushku como Missy Pantone
* Jesse Bradford como Cliff Pantone
* Gabrielle Union como Isis
* Clare Kramer como Courtney
* Nicole Bilderback como Whitney
* Tsianina Joelson como Darcy
* Rini Bell como Kasey
* Nathan West como Jan
* Huntley Ritter como Leslie 
* Shamari Fears como Laurice
* Natina Reed como Jenelope
* Brandi Williams como LaFred
* Richard Hillman como Aaron
* Lindsay Sloane como "Big Red"
* Bianca Kajlich como Carver
* Holmes Osborne como Bruce Shipman
* Sherry Hursey como Christine Shipman
* Cody McMains como Justin Shipman
* Ian Roberts como Sparky Polastri

## Notas 
## Véxase tamén 
### Ligazóns externas 
* Ficha na IMDb 
* Ficha en Filmaffinity